NaiveNeuron/SloPal huggingface dataset:
Sabo, Michal, poslanec NR SR (2024-05-14):
Ďakujem za slovo, pán predsedajúci. Pán poslanec Pročko naozaj hovoril o tom, že vonku pred parlamentom v tomto momente stoja ľudia, ktorí sa búria proti tomuto návrhu. A tí ľudia sú napríklad zo siete pre nezávislú kultúru a požiadali nás, aby sme tlmočili ich stanoviská vzhľadom na to, že nikto sa s nimi nerozpráva, vzhľadom na to, že tento návrh neprešiel cez riadne legislatívne konanie, že je to poslanecký návrh. Tak robíme to, o čo nás požiadali. A sieť pre nezávislú kultúru Anténa odkazuje poslancom a poslankyniam koalície vo svojom vyhlásení, že ak dnes schvália a dnes alebo kedykoľvek sa o tom bude hlasovať, poslanecký návrh pána Michelka, spôsobí sa tým znefunkčnenie Fondu na podporu umenia už v tomto roku. Ohrozené bude krehké fungovanie stoviek kultúrnych organizácií na celom Slovensku, ako aj pracovné miesta tisícok ľudí pracujúcich v kultúre a v kreatívnom priemysle, že dlhodobo bude oslabená nezávislosť, transparentnosť a kredibilita fondu, Fondu na podporu umenia, ktorý je odbornou a verejnoprávnou inštitúciou a má zásadný vplyv na fungovanie celého kultúrneho ekosystému na Slovensku. Je veľmi pozitívne vnímaný aj v zahraničí, kde je často považovaný za príklad dobrej praxe, práve jeho zásluhou sa mohla kultúra v posledných rokoch na Slovensku slobodne rozvíjať a udržiavať. Zároveň pomohol tento fond vytvoriť nové kultúrne priestory aj v mestách, aj v obciach, kde akákoľvek kultúrna ponuka dlhodobo absentovala. Fond na podporu umenia bol založený pred desiatimi rokmi presne preto, aby už o podpore umenia a kultúry nerozhodovali politici, ale odborníci a odborníčky. Politici a političky majú nastavovať systémové rámce rezortu kultúry odborne, ako je to v súdnictve, v školstve, v zdravotníctve či v športe. Politici nemajú určovať, čo je správne umenie. Umeniu a kultúre sa totiž darí najlepšie vtedy, keď sú slobodné. Navrhované zmeny nás vracajú o 15 rokov dozadu do časov, kedy si žiadatelia chodili vybavovať podporu po známosti priamo za ministrom.
Laurenčík, Milan, podpredseda NR SR (2021-07-01):
Vyhlasujem všeobecnú rozpravu za skončenú. Pán poslanec Kotleba, máte procedurálny návrh alebo mi chcete len niečo povedať? Chce k rozprave zaujať stanovisko pán navrhovateľ? Nech sa páči.
Štefanec, Ivan, poslanec NR SR (2011-07-06):
Ďakujem ešte raz, pán predsedajúci, takže, keďže zo spoločnej správy nevyplynuli žiadne pozmeňujúce a doplňujúce návrhy, dajte, prosím, hlasovať o pozmeňujúcom návrhu pána poslanca Dostála.
Suja, Miroslav, poslanec NR SR (2021-07-01):
Ďakujem za slovo, pán podpredseda. Pán poslanec Viskupič, vy ste to vyrátal na nejakých 99, 100 mil., keby sme to rátali ďalej, tak 100 mil. sú dve malé regionálne nemocnice, ak hovorím správne, lebo tak boli približne vyrátané. Takže ideme rozdať úžerníkom a kadejakým iným, čo chcú zbohatnúť na tom, lebo to väčšinou budú aj takí bohatnúť, dve malé regionálne nemocnice, podľa čísiel. Vy ste hovoril, že lekár zarába 7,50 ale takýto úžerník, keď donesie 90 alebo 50 ľudí tak má za každého môže mať aj 90 euro. Keď potom jeho žena donesie ďalších 50 ľudí, tak má 90 euro za každého. Viete tu niečo nie je správne, lebo tí, čo bojujú a sú v tých ordináciách, tých diskriminujeme a umožňujeme zarábať úzkej skupine ľudí. Mňa by zaujímala ešte jedna vec, podpísali ste sa vy Gyimesimu pod ten návrh alebo niekto zo SaS-ky? A keď nie, prečo ste tak neurobili? Ďakujem.
J. Šimko, poslanec: (2007-09-04):
Chcem vám pripomenúť, že v pripomienkovom konaní boli proti zvýšeniu správneho fondu Generálna prokuratúra, Republiková únia zamestnávateľov, Konfederácia odborových zväzov. Naopak, Sociálna poisťovňa ako jediná navrhla zvýšenie správneho fondu až na 3,5 % a mala to zvýšené. No a práve Sociálna poisťovňa, ktorá má veľký finančný deficit a zrazu ministerstvo sa snažilo obmedziť kontrolu nad Sociálnou poisťovňou tým, že výročná správa sa mala predkladať už len dozornej rade, ktorej šéfkou je práve pani ministerka, a nie vláde. Takisto ročná odmena pre generálneho riaditeľa, ktorú dnes schvaľuje vláda po zohľadnení hospodárenia, mala tiež schváliť už len dozorná rada, a to bez zohľadnenia hospodárenia. No, ale aj túto zmenu ministerstvo radšej stiahlo a možno stálo to za pokus. A práve preto, pán podpredseda, musela byť aj táto mimoriadna schôdza. Ďakujem.
Sulík, Richard, poslanec NR SR (2012-10-23):
Ďakujem pekne. No, pán poslanec Mikloško, skvelý nápad, aj takto sa dá podporiť dôchodkové zabezpečenie, a najmä po tom, ako druhý pilier dostal ťažké rany vďaka našim kolegom zo SMER-u, tak v budúcnosti aj táto forma podpory môže hrať významnú rolu, a preto by som chcel povedať, že tento návrh sa mi veľmi pozdáva a rád ho podporím. Ďakujem.
Hrušovský, Pavol, predseda NR SR (2011-11-30):
Hlasujeme. (Hlasovanie.) 144 prítomných, 79 za, 65 sa zdržalo. Návrh sme schválili.
Grendel, Gábor, podpredseda NR SR (2020-09-29):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pán spravodajca, chcete zaujať stanovisko? Nie. Prerušujem rokovanie o tomto bode programu a vyhlasujem prestávku aj na základe požiadavky organizačného odboru do 20.45 hod., kedy budeme hlasovať o návrhu zákona o zdravotnej starostlivosti, a potom pristúpime k voľbe podpredsedov NKÚ. (Prestávka.) (Po prestávke.)
M. Hort, podpredseda NR SR: (2007-10-19):
Reagovať na faktické poznámky chce pán poslanec Miššík. Nech sa páči.
Jurinová, Erika, podpredsedníčka NR SR (2014-11-26):
Nech sa páči, dávam slovo poslednému prihlásenému rečníkovi pánovi poslancovi Kuffovi.
P. Hrušovský, predseda NR SR: (2002-12-09):
Pán predseda, nech sa páči, ešte raz prečítajte návrh uznesenia, o ktorom budeme hlasovať.
Danko, Andrej, podpredseda NR SR (2023-12-07):
Ďakujem. Ak je všeobecný súhlas, ja by som do jedenástej prerušil schôdzu, aby pán Viskupič mal dôstojný priestor na vystúpenie po hlasovaní. Máme päť minút. O pia... myslím, že aj tak to bude trhané... (reakcie z pléna) áno, faktická, pán poslanec Kišš.
P. Paška, predseda NR SR: (2007-01-30):
Otváram rozpravu. Nemám písomnú prihlášku. Ústne – pán poslanec Gábor Gál, pani poslankyňa Ágnes Biró, pán poslanec Rudolf Bauer. Končím možnosť prihlásiť sa do rozpravy ústne. Nech sa páči, pán poslanec Gál, máte slovo.
M. Hort, podpredseda NR SR: (2008-09-10):
A teraz dávam slovo spravodajcovi, ktorého určil navrhnutý gestorský výbor pre vzdelanie, mládež, vedu a šport, pánovi poslancovi Martinovi Froncovi, aby predniesol úvodnú spravodajskú informáciu. Nech sa páči.
P. Hrušovský, predseda NR SR: (2005-07-06):
(Hlasovanie.) 132 prítomných, 71 za návrh, 2 proti, 58 sa zdržalo, 1 nehlasoval. Návrh sme schválili. Teraz poprosím pána poslanca Brocku, aby predniesol návrhy hlasovaní k návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne, tlač 1224.
Číž, Miroslav, podpredseda NR SR (2015-05-06):
Ďakujem pekne. Kolegyne, kolegovia, všetci, ktorí sa riadne prihlásili do rozpravy, tak v rozprave vystúpili. Vyhlasujem teraz všeobecnú rozpravu za skončenú. Pán minister chce zaujať stanovisko v rozprave, má slovo.
Laurenčík, Milan, podpredseda NR SR (2021-05-11):
Na faktické poznámky bude reagovať pán poslanec György Gyimesi.
Laurenčík, Milan, podpredseda NR SR (2020-09-17):
Pán poslanec Jozef Pročko.
Nemec, Richard, poslanec NR SR (2023-02-08):
Ďakujem veľmi pekne. Marek, ďakujem. Ja by som ešte len pripomenul, samozrejme, táto, táto pomoc tejto zrážkovej dane pomôže veľmi v mládežníckom športe, kde vieme, napríklad Marek spomínal futbalových rozhodcov, že v profesionálnej lige máme aj profesionálnych rozhodcov. Tí majú normálne zmluvy o tejto, výkone práce, takže ich sa to netýka, ale, samozrejme, všetkých tých mládežníckych ligách to veľmi pomôže a, samozrejme, odbúra aj toto. A samozrejme, ja by som možno apeloval na to, že, samozrejme, mne sa to nedarilo, lebo tiež sme vyčkávali a bola plánovaná daňovo-odvodová reforma, kde v podstate aj túto zrážkovú daň, predtým to malo byť v kilečku, takže aj trošku do radov SaS, že v podstate aj oni, oni to mali prerokované s pánom Husárom, keď ešte bol štátny tajomník. Takže v tomto zmysle, v tomto zmysle by to nemal byť problém a, samozrejme, daňovo-odvodová reforma neprešla, tak je to taká výnimka, ktorá naozaj, už sa budem opakovať, pomôže mládežníckym ligám, kde máme týchto dobrovoľníkov, ktorí pracujú cez víkendy, takže ďakujem veľmi pekne.
Kuffa, Štefan, poslanec NR SR (2021-10-05):
Kolega Filip, keď si spomenul ten prírodný turizmus, ja si viem predstaviť, že trebárs som v Tatrách na vychádzke a podobne a zákaz predaja nedele maloobchodu, ten sa nevzťahuje predsa na to, že to, že ty si kúpiš nejaký tam predmet, či vyrezaný plesnivec z dreva, alebo nejakú fotografiu a proste takto, ale ten maloobchod, v podstate tých 300-tisíc zamestnancov viac-menej sa týka hlavne v tých obchodoch. A tak ako to počúvam tuná, áno, niektorí kolegovia to veľmi zle ako chápu, že niečo ľuďom ako zakazujeme. No vôbec nič. Ľuďom sa nezakazuje týmto návrhom nič. Čo sa obmedzuje v zmysle Zákonníka práce, tak ako si to povedal v rámci ako rozpravy, zamestnávateľ bude ten, ktorý nebude môcť nariadiť svojim zamestnancom prácu v nedeľu, a to je podstatný rozdiel. A už akokoľvek sa rozhodneš tráviť ako tú svoju nedeľu, či už s rodinou, alebo pôjdeš na vychádzku, alebo na nejaké kultúrne podujatia, je to každého osobná vec. Zas aby sme to nedoménizovali (pozn. red.: správne „nedémonizovali“) a proste to neprekrúcali ako celý tento návrh zákona, že tuná niečo zakazujeme ľuďom, pozrite sa, ja som generácia tá, ktorá nieže si pamätá (povedané so smiechom), ale my sme to zažívali. Obchody boli v sobotu do 12.00 hod. otvorené a najbližšie sa otvorili podľa toho, jak boli prevádzky nastavené, najskôr boli niektoré tie obchody, ktoré prvé otvárali v pondelok o 6.00 hod. ráno, boli také prevádzky, o 7.00 hod., o 8.00 hod., väčšinou to bolo o 8.00 hod. až o 9.00 hod., kedy sa obchody otvárali vrátane potravín. Ľudia vedeli a boli tak nastavení, že v sobotu dopoludnia si urobili nákup. Vždycky si tie predzásoby zrobili v tak dostatočnom rozmere, jednoducho že im to vyšlo až do pondelka do rána, kedy si mohli urobiť ďalší nákup.
Bugár, Béla, podpredseda NR SR (2010-12-10):
Ďakujem, pán spravodajca. Otváram rozpravu k tomuto bodu programu. Nakoľko som nedostal žiadnu písomnú prihlášku poslancov, pýtam sa, či sa hlási ústne niekto do rozpravy. Konštatujem, že nie je tomu tak. Vyhlasujem rozpravu za skončenú a zároveň prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 75. Nech sa páči, pán minister, máte slovo.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 145, za 122, zdržalo sa 23. Konštatujem, že návrh sme schválili. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 480/2002 Z. z. o azyle (tlač 940). Pán poslanec Buček ako spravodajca, máte slovo. (Hlasovanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov , tlač 940.)
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 137 poslancov, za 91, proti 6, zdržalo sa 40. Uvedený návrh sme schválili.
Laššáková, Jana, podpredsedníčka NR SR (2014-11-10):
Pán poslanec Kadúc.
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Pollák. Ide to? (Reakcia z pléna.)
Šimečka, Michal, podpredseda NR SR (2024-01-24):
Ďakujem. Pán poslanec Pročko.
Glváč, Martin, podpredseda NR SR (2016-10-26):
Pán poslanec Jurzyca.
Vaňová, Jarmila, poslankyňa NR SR (2022-11-08):
Pán predseda, keďže sme odhlasovali bod zo spoločnej správy, dajte hlasovať o tom, že návrh zákona prerokujeme v treťom čítaní ihneď.
P. Hrušovský, podpredseda NR SR: (2001-12-11):
M. Benkovský, poslanec: Veľmi krátko, vážené dámy a páni. V rozprave, v ktorej vystúpili celkovo štyria páni poslanci, teda traja páni poslanci a pani poslankyňa, nezazneli procedurálne návrhy a v podstate všetci viac či menej podporili predložený návrh, preto po obedňajšej prestávke odporučím, aby sme hlasovali o posunutí návrhu zákona do druhého čítania. Ďakujem.
Ďuriš Nicholsonová, Lucia, podpredsedníčka NR SR (2017-03-21):
Pán poslanec Bublavý, s faktickou nech sa páči.
Pellegrini, Peter, predseda NR SR (2015-12-15):
S faktickými poznámkami na vyše vystúpenie dvaja páni poslanci, pán Hlina a pán poslanec Galko. Nech sa páči, pán poslanec.
Laššáková, Jana, podpredsedníčka NR SR (2015-10-21):
Pán poslanec, poprosím vás.
Bugár, Béla, podpredseda NR SR (2018-02-08):
Prezentujme sa a hlasujme. (Hlasovanie.) Prítomných 139, za 66, proti 12, zdržalo sa 61 poslancov. Konštatujem, že návrh sme neschválili. Vyhlasujem prestávku. A ešte predtým, pani poslankyňa Cigániková, procedurálny? Nech sa páči, máte slovo.
V. Veteška, podpredseda NR SR: (2007-05-17):
Nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 10. apríla 2007 , ktoré ste dostali ako tlač č. 249. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači č. 249 nachádza. (Neutíchajúci ruch.) Poprosím o pokoj v rokovacej sále, páni poslanci. Už je tu poriadok. Otváram rozpravu. Chce niekto z poslancov vyjadriť svoje stanovisko k odpovediam? Chcem vás informovať, že písomne sa do rozpravy prihlásila pani poslankyňa Gibalová. Nech sa páči, pani poslankyňa, máte slovo ako prvá. Ja vás ešte poprosím, pani poslankyňa, práve som od technikov dostal informáciu, potrebujeme z technických dôvodov krátku prestávku, aby niečo technici nastavili a prestavili kvôli zvuku a zvukovému záznamu, takže vyhlasujem 3, 4, 5 minút technickú prestávku. Ďakujem pekne. (Technická prestávka.) (Po prestávke.)
Lipšic, Daniel, poslanec NR SR (2014-11-09):
Pani poslankyňa tu spomenula viaceré kauzy, o ktorých by sa dalo asi dlhšie hovoriť. A ony trošku potvrdzujú, že dnešná vládna garnitúra tuná naozaj petrifikuje systém akejsi štátnej mafie. Nehovorím to ani zľahka, ani rád. Firma Bonul. Nitrania zo strany SMER ju určite dobre poznajú. A možnože ešte príde čas hovoriť o tej firme, o jej prepojeniach a o tom, k akým prevodom dochádzalo v Nitre za rôznych podivuhodných okolností. Firma Budamar. Takisto už sme o nej hovorili na výbore pre obranu a bezpečnosť. Niekto sa ma včera pýtal, či dôverujem našim orgánom činným v trestnom konaní. Tak poznám mnohých čestných vyšetrovateľov a prokurátorov, ale, žiaľ, si myslím, že dnes akákoľvek vôľa veľké kauzy odhaľovať nie je. Je veľmi smutné, že koho sa dnes možno niektorí oligarchovia musia obávať, to sú orgány činné v trestnom konaní v iných štátoch, lebo tie neviete ovplyvniť. Napríklad v Rakúsku, tam neviete zabezpečiť nikomu imunitu, tam neviete zabezpečiť nikomu ochranu pred zatknutím. A to je potenciálne jediná hrozba, čo je inak hanba naša, v zásade, že sa musíme niekedy možno spoliehať na spravodlivosť v iných krajinách. Keď sme tu včera diskutovali ešte večer s kolegami poslancami, tak som im spomenul jednu informáciu, že pomerne racionálny odhad toho, koľko sa zo zdravotníctva rozkradne, je 1 mld. eur ročne. Viete, čo je 1 mld. eur ročne? Kde mohlo s tým byť naše zdravotníctvo? A to sa má deliť medzi v princípe tri subjekty, jednu finančnú skupinu, jedného oligarchu a jedného politika. Keby sme tú jednu miliardu vedeli využiť, koľko stoviek, možno viac ľudských životov ročne zachránime namiesto toho, aby z toho mali výnos len niekoľkí, len pár vyvolených?
Paška, Pavol, predseda NR SR (2014-06-05):
Hlasovanie.) 130 prítomných, 105 bolo za, 1 proti, 24 sa zdržalo. Návrh sme schválili.
Kadúc, Miroslav, poslanec NR SR (2015-02-11):
Ďakujem, pán predseda, v rozprave vystúpil jeden poslanec, nepodal žiadny návrh, dajte, prosím, hlasovať o tom, že Národná rada prerokuje návrh zákona v druhom čítaní.
Grendel, Gábor, podpredseda NR SR (2023-03-23):
Teraz dávam možnosť prihlásiť sa do rozpravy k tomuto bodu ústne. Traja, štyria páni poslanci, päť. Ak je to všetko, končím možnosť prihlásiť sa ďalej ústne do rozpravy. V rozprave postupne vystúpia pán poslanec Alojz Baránik, pán poslanec Milan Potocký, pán poslanec Marek Šefčík, pán poslanec Milan Kuriak a pani poslankyňa Monika Kozelová. Nech sa páči, slovo má teraz pán poslanec Alojz Baránik.
Paška, Pavol, predseda NR SR (2013-12-12):
Ďakujem pekne. Zvolám po tom, ako prebehne hlasovanie, chcem požiadať predsedov poslaneckých klubov, aby sme sa stretli, pripravili text spoločného vyhlásenia. Myslím si, že aj vzhľadom na vývoj u nášho suseda by ale bolo vhodné, keby sme to urobili už zajtra, aby sme tento bod programu zaradili hneď po prerokovaní bodu – správa generálneho prokurátora – aby sme takéto vyhlásenie mohli prijať. Je všeobecný súhlas? (Reakcie z pléna.) Dobre, ďakujem pekne. Takže budeme, ešte pán poslanec Poliačik.
Laurenčík, Milan, podpredseda NR SR (2021-02-05):
Reagovať na faktické poznámky bude pán poslanec Jozef Pročko, nech sa páči.
Laššáková, Jana, podpredsedníčka NR SR (2014-10-16):
Panie poslankyne, páni poslanci, budeme pokračovať ďalej v rokovaní. Poprosím vás všetkých, aby ste zaujali svoje miesta. Pána ministra vidím v sále. Poprosím pána spoločného spravodajcu, pani poslankyňu Vittekovú. Pani poslankyňa Vitteková. Áno, pani poslankyňa už ide aj s pohárom vody. Poď, pani spravodajkyňa. Písomne prihlásený do rozpravy je pán poslanec Beblavý. Nech sa páči, máte slovo. A vás, panie poslankyne, páni poslanci, poprosím o pozornosť. Rokujeme o vážnom návrhu zákona. Nech sa páči, pán poslanec, máte slovo. (Pokračovanie rokovania o vládnom návrhu zákona o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov , tlač 1111.)
Richter, Ján, poslanec NR SR (2024-01-18):
Ďakujem pekne za slovo. Pozývam členov sociálneho výboru teraz hneď na mimoriadne zasadnutie v miestnosti výboru na druhom poschodí. Ďakujem.
Kuriak, Milan, poslanec NR SR (2023-02-08):
Ďakujem za slovo. Kolega Martin, aj z tohto tvojho návrhu je zrejmé, že si v téme pozemkov katastra, ale aj v iných oblastiach naozaj doma a že si dobrý odborník v týchto témach. Súhlasím s tvojím návrhom, aby pri tomto zákone výnimku tvorili prevody pozemkov na účely výstavby verejnoprospešných stavieb, diaľnic, ciest pre motorové vozidlá, významných investícií, priemyselných parkov, nájomných bytov a tak ďalej. Touto zmenou a, a možnosťou, možnosťou riešiť odkupovanie pozemkov v extraviláne v spolupráci so Slovenským pozemkovým fondom, prospeje to rozvoju v mnohých oblastiach a, a odstránia sa aj zbytočné prieťahy kvôli, práve kvôli pozemkom. Som ti vďačný a som rád, že pri tomto návrhu zákona už aj pred týmto prednesením tvojim, že si bol ochotný komunikovať aj so mnou na moju požiadavku, od občanov, aby sa riešili aj odkupovanie pozemkov pre občanov v intraviláne, kde sa jedná o pár metrov štvorcových a spôsobuje im to ťažkosti pri vybavovaní stavebného povolenia, lebo doterajšia situácia umožňuje iba prenájom týchto pozemkov do Slovenského pozemkového fondu. Takže určite keď dôjde k tejto zmene cez pozmeňujúci návrh, tak mnohým občanom to vyrieši situáciu a, a vydýchnu si aj mnohí starostovia, že naozaj omnoho rýchlejšie sa budú riešiť nové pozemky pre výstavbu domov. Tak naozaj ti ďakujem za tieto dobré zákony, ktoré dneska prednášaš pre ne. A tento patrí urči... (Prerušenie vystúpenia časomerom.)
Figeľ, Ján, podpredseda NR SR (2014-03-19):
Nech sa páči, Ivan Švejna.
M. Číž, podpredseda NR SR: (2008-10-30):
Teraz poprosím pána Korbu z výboru pre pôdohospodárstvo, životné prostredie a ochranu prírody o stanoviská a návrhy gestorského výboru. Máte slovo, pán poslanec.
Gašparovič, Štefan , poslanec NR SR (2012-11-06):
Ďakujem, pán predsedajúci. Vážený pán predsedajúci, vážené kolegyne, vážení kolegovia, v súlade o rokovacom poriadku podávam v prvom čítaní spravodajskú informáciu o návrhu poslanca Branislava Škripeka na vydanie zákona, ktorým sa mení a dopĺňa zákon Slovenskej národnej rady č. 445/1990 Zb., ktorým sa upravujú podmienky predaja a rozširovania tlače a iných vecí spôsobilých ohroziť mravnosť v znení zákona č. 102/2010 Z. z. Konštatujem, že uvedený návrh spĺňa po formálnej, právnej stránke všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona s Ústavou Slovenskej republiky, ústavnými zákonmi, ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu z 28. septembra 2012 č. 235 a podľa § 71 rokovacieho poriadku navrhujem, aby návrh zákona prerokovali výbory: ústavnoprávny výbor, výbor pre vzdelávanie, vedu, mládež a šport, výbor pre ľudské práva a národnostné menšiny a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 30 dní a gestorský výbor do 32 dní od prerokovania návrhu zákona v prvom čítaní. Vážený pán predsedajúci, ďakujem, skončil som, prosím, otvorte rozpravu.
Kremský, Peter, poslanec NR SR (2021-07-02):
Pán kolega Baránik, ja som veľmi prekvapený, že s čím dokážete prísť takto v pléne Národnej rady. Ako, myslím si, že v tom máme spoločný názor, keď tuto krajnej pravici vyčítame ich rôzne konšpirácie a výmysly, ktoré tu prezentujú. Teraz ste sa dostal na ich úroveň, prepáčte. Počuli ste, že aký to bol návrh, kto ho predniesol, kto si ho osvojil a tak ďalej. Ja som sa s kolegom Čepčekom tiež včera večer rozprával tu na chodbe, to znamená, že aj ja to podporujem, aj ja za to chcem hlasovať? Aj ja som s tým prišiel? Prečo neprídete s takouto konšpiračnou teóriou? A celé, čo vám z toho vyjde, že to tí hrozní kresťania, ktorí chcú vnucovať svoju morálku druhým, ako toto je naozaj trápne. Ja som kresťan a ja si vážim slobodu ako jednu z najväčších hodnôt v mojom živote, ak nie vôbec najväčšiu, a vnucovať niekomu svoju vieru by mi pripadalo naozaj trápne. A mne to tu pripadá, že skôr vy máte tendenciu robiť z kresťanov ľudí s psou hlavou, ktorí všetkým chcú škodiť. A ja si myslím, že celá naša spoločnosť je postavená na židovsko-kresťanskej kultúre, že to, čo tu máme, za to, čo tu máme v rôznych oblastiach, vďačíme kresťanstvu a ja si myslím, že vy by ste to mali aj trošku rešpektovať, aj keď možno to kresťanstvo vám nie je blízke. A hádzať kresťanov do jedného vreca s tými, ktorí chcú tuto nejak obmedzovať slobodu, to je, si myslím, že veľmi hlúpe. A bolo to také zovšeobecnenie, ktoré naozaj je veľmi, veľmi nerešpektujúce k ostatným ľuďom a vašim kolegom tu v parlamente. Takže prosím vás, skúste to robiť inak ako tamto kolegovia z krídla. Ďakujem.
Ďuriš Nicholsonová, Lucia, podpredsedníčka NR SR (2017-03-21):
S reakciou na faktické poznámky, pán poslanec Viskupič.
Laššáková, Jana, podpredsedníčka NR SR (2012-10-18):
S reakciou na faktické poznámky pán poslanec Matovič. Nech sa páči.
S. Janiš, poslanec: (2010-03-02):
Kolegyne, kolegovia, čo sa týka spoločnej správy, budem veľmi stručný. Tento návrh zákona bol predložený ústavnoprávnemu výboru a nášmu výboru pre hospodársku politiku aj ako gestorskému výboru. Na výbore sa k nemu vyjadrili nasledovne: ústavnoprávny výbor ho prerokoval, hospodársky výbor ho prerokoval a vznikla spoločná správa – o koľkých bodoch? – o ôsmich bodoch s tým, so záverom prerokovania potom v gestorskom výbore s tým, že gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 až 8 spoločnej správy schváliť. A gestorský výbor odporúča Národnej rade po prerokovaní v druhom čítaní predmetný návrh zákona o tepelnej energetike v znení neskorších predpisov schváliť. To je všetko zo spoločnej správy, pán predsedajúci, môžete otvoriť rozpravu.
Susko, Boris, poslanec NR SR (2015-11-20):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Dajte hlasovať, prosím, o prvom pozmeňujúcom návrhu pani poslankyne Žitňanskej.
Žiga, Peter, podpredseda NR SR (2024-02-08):
Pán poslanec Krajčí, nie je v sále. Pán poslanec Mikulec.
Hrušovský, Pavol, podpredseda NR SR (2010-09-09):
Vyhlasujem rozpravu o tomto bode programu za skončenú. Pýtam sa pána ministra, či sa chce vyjadriť k rozprave. Nie. Pán spoločný spravodajca? Ďakujem pekne pánovi spoločnému spravodajcovi. A poprosím teraz pána podpredsedu vlády a ministra práce, sociálnych vecí a rodiny, aby z poverenia vlády Slovenskej republiky predniesol vládny návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , ktorý prerokovávame ako tlač 63. Pán minister, nech sa páči, máte slovo.
Svrček, Miloš, poslanec NR SR (2020-07-14):
Ďakujem pekne za slovo. Ďakujem, pán poslanec, za tvoje vystúpenie. Ja musím ešte povedať tiež záverom, že prísnejší postih za týranie zvierat a zanedbanie starostlivosti je určite potrebné upraviť na základe skúseností z praxe. A v prvom rade sa tým reaguje na nový negatívny fenomén, ktorý sa objavuje v našej spoločnosti. A to jasne dokazuje, že vo väčšine prípadov sa pri prvopáchateľoch týranie zvierat kvalifikuje ako len priestupok s uložením pokuty, prípadne sa využíva podmienečný odklad výkonu trestu odňatia slobody. Absolútne sa tým neplní funkcia individuálnej ani generálnej prevencie a nechráni spoločnosť pred páchaním tejto závažnej trestnej činnosti. No a ja si myslím, že ako pre túto vládu a parlament nemôže byť ochrana zvierat len nejakou okrajovou témou, ale témou, na ktorej skutočne záleží, a preto aj chov zvierat, predovšetkým psov na účely zápasov na, za účelom zisku je nový fenomén a zárobková činnosť, ktorá je nelegálna nielen z dôvodu neexistencie príslušného podnikateľského oprávnenia či krátenia daní, ale predovšetkým z dôvodu, že už ide o aktivitu, ktorú už dnes zákon o veterinárnej starostlivosti zakazuje pod hrozbou pokuty. To znamená, že štvanie zvieraťa proti zvieraťu. Postih za prvé dva spomenuté delikty je však ťažko možné uložiť, pokiaľ nie je páchateľ pristihnutý pri čine. To jest, keď štve zviera proti zvieraťu alebo prijíma za túto aktivitu odplatu. Preto veľmi vítam aj aktivitu predkladateľov tohto návrhu, pretože je to potrebné. Ďakujem pekne.
Grendel, Gábor, podpredseda NR SR (2021-05-05):
Prezentujme sa a hlasujeme. (Hlasovanie.) Prítomných 131 poslancov, za 94, proti nikto, zdržalo sa 37, hlasovali všetci prítomní. Konštatujem, že sme rozhodli o posunutí zákona.
Cigániková, Jana, poslankyňa NR SR (2016-04-27):
Ďakujem pekne. Ja by som len chcela, je ťažko vás nevidieť jak nejakú takú – ako to povedať slušne? – zakomplexovanú obmedzenú bandu. Koľkí z vášho klubu sedia zároveň tu a zároveň na stoličkách úradu banskobystrického kraja? Koľkí? Hm? Ďakujem pekne.
Žiga, Peter, podpredseda NR SR (2024-10-02):
Ďalším vystupujúcim v rozprave je pán poslanec Hargaš.
Jurinová, Erika, podpredsedníčka NR SR (2014-06-06):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. (Reakcia z pléna.) Veď vy sa môžete prihlásiť ako predkladateľ. Takže do rozpravy sa hlásil jedine navrhovateľ, máte slovo zároveň.
V. Veteška, podpredseda NR SR: (2004-01-22):
Otváram všeobecnú rozpravu. Písomné prihlášky som nedostal žiadne. Otváram možnosť podania ústnych prihlášok. Nikto. Končím možnosť. Zároveň prerušujem rokovanie o tomto bode programu. Budeme pokračovať prvým čítaním o vládnom návrhu zákona o voľbách do Národnej rady Slovenskej republiky . Vládny návrh zákona ste dostali ako tlač 478. Návrh na jeho pridelenie na prerokovanie výborom máte v rozhodnutí č. 486. Prosím ministra vnútra pána Palka, aby návrh zákona uviedol. Nech sa páči.
P. Hrušovský, podpredseda NR SR: (2002-04-04):
Prerušujem rokovanie o tomto bode programu. Ďakujem pánom poslancom Slafkovskému a Kresákovi. návrh poslanca Národnej rady Slovenskej republiky Roberta Fica na vydanie zákona o odnímaní majetku nadobudnutého nepreukázaným spôsobom , ktorý prerokúvame ako tlač 1336. Prosím teraz, aby pán poslanec Fico svoj návrh zákona uviedol a odôvodnil. Máte slovo.
B. Bugár, podpredseda NR SR: (2006-02-02):
Dovoľte ešte predtým, pred pokračovaním ohľadne odpovedí členov vlády na položené otázky, aby som privítal v Národnej rade nového pána ministra obrany Martina Fedora. Pán minister, prajem vám, samozrejme, veľa úspechov vo vašej práci a buďte vítaný. (Potlesk.) Vážené pani poslankyne, vážení páni poslanci, teraz pokračujeme odpoveďami členov vlády na otázky poslancov podľa vyžrebovaného poradia. Prvú otázku položil pán poslanec Jarjabek pánovi ministrovi kultúry Františkovi Tóthovi: „Prečo sa o granty ministerstva kultúry môžu uchádzať okrem iných subjektov aj vysoké školy, ale nemôžu ich dostať pracoviská Slovenskej akadémie vied?“ Pán minister, nech sa páči.
B. Bugár, podpredseda NR SR: (2003-02-27):
(Hlasovanie.) Prítomných je 116 poslancov, za 111, proti 3, zdržali sa 2. Konštatujem, že spomínané body z informácie sme schválili. Nech sa páči.
Jurinová, Erika, podpredsedníčka NR SR (2013-02-13):
Ďakujem pekne. Registrujem jednu faktickú poznámku. Uzatváram možnosť prihlásiť sa. Dvaja páni poslanci sa prihlásili s faktickou poznámkou. Nech sa páči, pán poslanec Bastrnák.
Danko, Andrej, podpredseda NR SR (2023-12-14):
Pán Pročko, nerobte zle, som tu len do deviatej. Dobre? (Smiech v sále.) Procedurálny opäť.
Bugár, Béla, podpredseda NR SR (2018-06-13):
Nech sa páči, prezentujme sa a hlasujme. (Hlasovanie.) Prítomných 141 poslancov, za 1, proti 64, zdržalo sa 76 poslancov. Návrh, teda bod 38 sme neschválili. Nech sa páči.
Sloboda, Radovan, poslanec NR SR (2022-06-16):
Ďakujem za slovo, pán predseda. Pán Blaha, ja som sa že úplne strácal v tom vašom vystúpení, vy ste tu začal rozprávať o sankciách, aké sú zbytočné, potom ste tu začal velebiť Orbána, potom o nejakom ruskom šialenstve, teda neviem, teda že či Rusi sú šialenci, či ako ste to myslel. Potom ste prešiel k pápežovi, od pápeža ku Kissingerovi, potom ste nám urobil rozbor ruského politického systému a skončil ste niekde u svetových geopolitických hrozbách. Prosím vás, toto ako súvisí s odvolávaním ministra Sulíka, tento váš prejav?
Pellegrini, Peter, predseda NR SR (2024-01-24):
Pán poslanec Krátky. Nie je v rokovacej sále, stráca poradie. Ďalší v rozprave pán poslanec Truban. A, pán poslanec Kišš, je tu pani poslankyňa Laššáková, cítila sa dotknutá vašimi slovami, že tu nie je žiadna dáma v sále zo strany opozície. (Reakcie z pléna.) Mávala, mávala, ale ste si ju nevšimli. Pán poslanec.
Kollár, Boris, predseda NR SR (2022-11-29):
Ďakujem vám, pani prezidentka, za vaše vystúpenie. Teraz vyhlasujem 15-minútovú prestávku, po ktorej budeme pokračovať v rokovaní. (Odchod prezidentky Slovenskej republiky Zuzany Čaputovej z rokovacej sály v sprievode predsedu NR SR Borisa Kollára za zvukov prezidentských fanfár.) (Prestávka. Zasadanie poslaneckého grémia.)
Ďuriš Nicholsonová, Lucia, podpredsedníčka NR SR (2018-10-23):
V rozprave teraz vystúpi pani poslankyňa Žitňanská.
J. Pataky, poslanec: (2006-02-01):
V období pred rokom 1989 dochádzalo v ústavno-politickej praxi zo strany príslušných štátnych orgánov nie zriedka k necitlivým zásahom do existujúceho územného usporiadania, v dôsledku ktorých administratívnym rozhodnutím štátu dochádzalo k zrušeniu historicky sformovaných obcí, prípadne k ich umelému pričleneniu alebo zlúčeniu k iným obciam. Doterajšia platná úprava rozdeľovania obcí fakticky neumožňuje obnovenie pôvodných obcí, keďže viaže tento proces na prakticky nesplniteľné zákonné podmienky v praxi a to aj v prípadoch, keď by bolo obnovenie pôvodnej obce v súlade s verejným záujmom, koncentrované, vyjadrenom okrem iného aj vôľou obyvateľov žijúcich na jej pôvodnom území. Ide najmä o podmienku minimálneho počtu obyvateľov novovznikajúcich obcí, a to je tritisíc obyvateľov. Táto zákonná podmienka je vzhľadom na skutočnosť, že obce s počtom do tisíc obyvateľov tvoria drvivú väčšinu obcí v Slovenskej republike, neprimeraná. Vychádzajúc z uvedeného sa v predloženom návrhu zákona navrhuje ustanoviť osobitný postup rozdelenia obce pre prípad, ak ide o obnovenie pôvodne samostatnej obce, ktorá bola v minulosti pričlenená k inej obci. Tento osobitný postup liberalizuje všeobecné zákonné podmienky pre rozdelenie obce len o dve fakticky nesplniteľné podmienky a to podmienku počtu obyvateľov novovznikajúcich obcí a súhlas obce vyjadrený prostredníctvom výsledku hlasovania obyvateľov celej obce, pričom druhá z nich je nahradená predložením petície požadujúcou rozdelenie obce, respektíve obnovenie pôvodne samostatnej obce, ktorú podporí najmenej 75 percent obyvateľov obce s trvalým pobytom na území pôvodnej obce. Navrhovateľ viaže ustanovenie osobitného postupu len na prípad rozdelenia obce Kvakovce a obnovenie pôvodne už samostatnej obce Dobrá nad Ondavou. Navrhovaná zákonná úprava rešpektuje a napĺňa právo na výkon územnej samosprávy vyjadrenej v Ústave Slovenskej republiky ako i v Európskej charte miestnej samosprávy a je v súlade s Ústavou Slovenskej republiky. Schválenie návrhu zákona bude mať len minimálny dopad na štátny rozpočet v súvislosti s nákladmi potrebnými na prípravu príslušného rozhodnutia vlády a následne na vykonanie príslušných zmien v katastri nehnuteľností. Schválenie zákona nebude mať negatívny vplyv na rozpočet územnej samosprávy ani na pracovné sily. Schválenie zákona a jeho následné uplatňovanie v praxi by malo mať v rekreačnej oblasti Domaša pozitívny dopad na zamestnanosť, tvorbu pracovných síl ako aj na životné prostredie. Pani poslankyne, páni poslanci, prosím o podporu tohto navrhovaného zákona novely. Ďakujem.
Kollár, Boris, predseda NR SR (2023-02-08):
Prosím, prezentujme sa a hlasujeme. (Hlasovanie.) Prítomných 134 poslancov, za 73, zdržalo sa 56, nehlasovali 5. Konštatujem, že sme tento návrh schválili. Nakoľko sme vyčerpali všetky body hlasovania, vyhlasujem dvojminútovú prestávku a budeme pokračovať v rokovaní Národnej rady. (Prestávka.)
Brixi, Otto, poslanec NR SR (2012-07-03):
Ďakujem pekne, pani predsedajúca. Pán kolega Chren, ja osobne za všetky zmysluplné a poctivé návrhy zákonov, ktoré prispejú k transparentnému informovaniu o verejných zdrojoch, hlasovať stále budem. Tento návrh, ktorého jediným cieľom je zámerná politizácia a skresľovanie ukazovateľov národného hospodárstva, medzi ne určite nepatrí. Chcem vás upozorniť, že nie všetko, čo sa dočítate v amerických think tankoch, je aplikovateľné na krajiny stredoeurópskeho priestoru. Ďakujem.
D. Jarjabek, poslanec: (2008-05-13):
Skutočne od vzniku republiky žiaden minister financií tento zákon nechce, neviem prečo. Nemôžeme hovoriť o tom predsa, tak ako to hovoríte vždy, že všetko, ako keby bolo predtým dobre a teraz vlastne sa to všetko kazí nejakým prijatím nového zákona. Hovorím ešte raz. Tento zákon je pokus o to, aby v tomto štáte naozaj nastali nejaké legislatívne pravidlá hry ohľadne tejto problematiky. Pozrime sa, ako to dopadlo s týmto športom napríklad v Bratislave. Pozrime sa, ako vyzerá bratislavská plaváreň. Ja by som bol veľmi nerád, aby celý tento šport a všetko to, čo sa v tejto republike v tejto oblasti deje, sa dostalo do situácie, v ktorej je bratislavská plaváreň. Kto za to bude brať zodpovednosť? Kto? Konečne kto bude popoťahovaný za prsty? A bol by som veľmi nerád, aby to naozaj takto skončilo bez pána ako táto bratislavská plaváreň. Lepší príklad mi naozaj nenapadá. No a absolútne súhlasím s tým, čo povedal pán poslanec Galis, že tento problém je nadstranícky a budem rád, keď... (Prerušenie vystúpenia časomierou.)
Blanár, Juraj, podpredseda NR SR (2021-05-13):
Pán predkladateľ Dostál, môžete reagovať na faktické poznámky.
Fecko, Martin, poslanec NR SR (2018-09-17):
Ďakujem pekne. Pán predsedajúci, pani navrhovateľka, kolegyne, kolegovia dovoľte, aby som podal spravodajskú správu k novele tohto zákona. V súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k uvedenému návrhu zákona, ktorý máme pod tlačou 1109. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pán predsedajúci, skončil som, otvorte rozpravu.
Paška, Pavol, poslanec NR SR (2010-09-09):
Vážený pán predseda, ja pravdepodobne aj z úcty k funkcii, ktorú som mal tú česť zastávať, asi neprijmem tento váš frivolný a ľahtikársky spôsob vedenia tohto parlamentu, ale žiadam vás, aby ste okamžite zvolali poslanecké grémium. Ďakujem. (Potlesk.)
Sopko, Miroslav, poslanec NR SR (2019-09-25):
Že išli dve Žarnayove návrhy za sebou.
Pado, Martin, poslanec NR SR (2011-09-06):
Ďakujem pekne za slovo, pán predseda. Pán poslanec Číž, no, nechcem hovoriť dlho, ale poviem pravdu, že treba pre budúcnosť trošku lepšie rozmýšľať, s čím začnete. Vy ste povedali, že problém je v tom, že pán poslanec Madej je mladý a slušný. No, z toho mi vyplýva potom to druhé, že ja som starý a neslušný. No tak to sa aj ukázalo v celom vašom prejave. Takže ako začnite lepšie a potom aj pokračovanie bude lepšie. Viete, no, len druhú poznámku. Radšej nebudem viacej hovoriť. Povedali ste, že je to bezuzdné preberanie moci. Dvanásť mesiacov po tom, čo sme prevzali vládu, sa niečo deje a toto je bezuzdné preberanie moci. Tak ja by som vám odporúčal, aby ste sa vrátili v spomienkach. Boli ste v parlamente, nie tu, ale po chodbách ste chodili, keď bola noc dlhých nožov. Tak vtedy si spomeňte a toto bolo bezuzdné preberanie moci. To, čo robíme tu my, ja by som prijal, keby ste nás kritizovali, že tu moc preberáme neskoro. Veď je dvanásť mesiacov a ešte sa to nepodarilo. Ale takto, pán kolega. Tie prázdniny vám neprospeli. Ďakujem pekne.
Kollár, Boris, predseda NR SR (2022-12-19):
S ďalšou faktickou poznámkou vystúpi pán poslanec Suja, nech sa páči.
P. Hrušovský, predseda NR SR: (2003-12-11):
G. Krajči, poslanec: Pán minister, neviem, ako ste teda informovaný vy, ja mám dostatočné informácie o tom, že bolo vznesené obvinenie proti pánovi Šátekovi. Pokiaľ sa tvárite, že to tak nie je, je to veľmi zaujímavé a chcel by som vás odkázať na § 46 zákona č. 73/1998 Z. z. o štátnej službe príslušníkov Policajného zboru ods. 1, kde sa hovorí: „Ak sa policajt stane dôvodne podozrivým, že porušil služobnú povinnosť zvlášť hrubým spôsobom, alebo je podozrivý, že spáchal trestný čin a jeho ďalšie ponechanie vo výkone štátnej služby by ohrozovalo dôležitý záujem štátnej služby alebo priebeh objasňovania jeho činu, možno ho rozhodnutím nadriadeného dočasne pozbaviť výkonu štátnej služby.“ A ods. 6 potom hovorí, že: „Pokiaľ sa tieto dôvody nepotvrdia, môže sa znovu vrátiť tam, kde pôsobil.“ Pán minister, poznám z vlastnej praxe mnoho takých vecí a skutočne mám záznam, podľa ktorého z odboru finančnej polície vtedy išli vážne obvinenia na hlavu pána Šáteka. Vy aj napriek tomu ste ho vymenovali za šéfa úradu boja proti korupcii. Chcem povedať, či poznáte niekde takú demokratickú krajinu v Európe, ktorá by takéhoto človeka na takýto vysoký post vedela postaviť? Ďakujem.
Košútová, Magda, poslankyňa NR SR (2013-10-22):
Ďakujem. Teraz pristúpime k hlasovaniu o bodoch zo spoločnej správy. Pán predseda, dajte, prosím, hlasovať o bodoch spoločnej správy č. 2, 4 až 18 a 21 spoločne s návrhom gestorského výboru uvedené body schváliť.
V. Veteška, podpredseda NR SR: (2005-05-12):
J. Jaduš, poslanec: Tých 1,5 milióna podporujúcich rodičov, to je 1,5 milióna voličov, v budúcich voľbách to odhadujem na 35 až 40 %, pani poslankyňa, viete, ako ťažko sa ide do vlády s takým mohutným voličským potenciálom?
Viskupič, Jozef, poslanec NR SR (2012-08-09):
Ďakujem, pán poslanec Mihál. Táto debata bola predznamenaná nejakým vystúpením na Facebooku a som skutočne smutný z toho, ako som to aj písal, do akých krajností vieš dotlačiť niekoho, ak neurobí to, čo ty od neho požaduješ. Igor spomínal vo svojom vystúpení to, že niektorí boli skeptickí s tým, že mali by sme ten SMER ešte teda pritlačiť. Veľmi korektne a zodpovedne som ti vysvetlil, že som v tom bol aj ja. A myslel som si, že náš doterajší vzťah pramení na tom, že si minimálne dôverujeme. Samozrejme, som z hľadiska hlasovania, ktoré spomínaš, bol presvedčený o tom, že spojenie hlasovaní nie je šťastným krokom, pretože vás tlačili k múru a vy ste tvrdohlavo trvali na svojom. Miera zodpovednosti za moje hlasovanie. Tú, prosím ťa, nechaj na mňa. Za pád vlády, dobre to vieš, ste zodpovední len a len vy. Naše dôvody, prečo sme karty vytiahli, sme vám oznamovali. Bolo to práve spôsobené ako protest proti tomu, že ste sa nevedeli dohodnúť. My sme boli v celej situácii v bývalej koalícii považovaní za piate koleso na voze. A ty to dobre vieš. Ani do Zákonníka práce sa nám nedokázalo ani pri tvojej vláde potlačiť ani jeden náš návrh.
Jurinová, Erika, podpredsedníčka NR SR (2014-09-16):
Dávam slovo spravodajcovi, ktorého určil navrhnutý gestorský výbor, pre financie a rozpočet, poslancovi Vladislavovi Petrášovi.
Kollár, Boris, predseda NR SR (2021-10-20):
Ďakujem. A teraz prosím pána ministra dopravy a výstavby Slovenskej republiky Andreja Doležala, aby vládny návrh zákona uviedol. (Ruch v sále.) Prosím, utíšme sa v sále. (Rokovanie o vládnom návrhu zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 738.)
Mikloško, Jozef, poslanec NR SR (2015-05-28):
Veľmi pekne ďakujem. Pardon, že som sa zavyprával inde. Je to vlastne faktická poznámka na pána Jahnátka, sa mi zdá (reakcia z pléna), Miškova, áno, áno, Miškova, jasné. To je jedno. Chcem konštatovať, že to bol vecný prejav. To, čo je tu, jeden hovorí A, druhý B, tretí C, všetky výroky sú protirečivé. Čo si môže myslieť o tom ulica? Kde je tá pravda? To je, vo mne tak skrslo aj včera, aj dneska, no. Ja som presvedčený, že toto môže rozhodnúť už iba Pán Boh, ktorý vie, kde je pravda, a ktorý každú ukradnutú korunu potrestá (povedané so smiechom), kým ju ten človek nevráti späť. Ale to som odskočil. Upozorňujem, že všetko sa zasiahlo už Mečiarovou privatizáciou, tou divokou, netransparentnou, keď kamaráti dostali, požičali im, nemuseli vrátiť, popredávali, vytunelovali. Jeden svedok mi hovoril, ako sa to privatizovalo tam, Fero nie, Jano nie, ten je rozvedený, ten má toto, ten má hento, tento, Pištovi dáme, ten je dobrý, proste to bola veľká privatizácia, keď jeden riadok bol jeden podnik na viac stranách. Nafta Gbely, VSŽ, nejasní majitelia, vznikli boháči, ktorých nikdy nikto už nedohoní. Tam to všetko začalo. Keď tu niekto vyčíta Hlinovi, že má tričká „volím Mečiara“, „nevolím Mečiara“, to je správne, nech vyčíta, ale Mečiar bol vaším partnerom štyri roky vo vláde, a teda vlastne držal pod krkom celú tú vládu svojimi rozhodnutiami, všeličím, ale to nechcem pripomínať. Záverom, privatizácia nie je žiadny hriech, ale práve protekcia a korupcia, to je hriech, ktorý treba sledovať... (Prerušenie vystúpenia časomerom.)
Hrnčiar, Andrej, podpredseda NR SR (2018-02-01):
Pán poslanec Zsolt Simon, nie je v sále, stráca poradie. Nech sa páči, pán poslanec Petrák.
Kollár, Boris, predseda NR SR (2022-03-22):
Ďakujem. Teraz vystúpi pán poslanec Habánik.
Kaník, Ľudovít, poslanec NR SR (2015-10-02):
Ďakujem. Vážený pán predsedajúci, v súlade s § 73 zákona o rokovacom poriadku som bol určený výborom Národnej rady za spravodajcu k návrhu zákona, ktorý je uvedený pod tlačou 1738. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku, aj legislatívnych pravidiel tvorby zákonov. Dodal by som ešte k tomuto, že uvedený návrh zákona je naozaj veľmi potrebnou právnou normou, aj jeho prijatie, nakoľko existujúci právny stav je čisto výsledkom lobizmu firiem, ktoré poskytujú tieto služby a má veľmi negatívny dopad na podnikateľské prostredie, na náklady, ktoré zbytočne a neopodstatnene vytvára zamestnávateľom, a aj na štátny rozpočet, z ktorého sa takýmto spôsobom odsávajú úplne zbytočne a neopodstatnene obrovské finančné prostriedky. Je, jeho uplatňovanie v legislatíve Slovenskej republiky je úplne v rozpore so smernicou európskej, s európskymi smernicami a vysoko prekračuje potreby, ktoré smernice ukladajú Slovensku. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1752 navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre sociálne veci a Výbor Národnej rady pre zdravotníctvo. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015 od prerokovania návrhu zákona v Národnej rade v prvom čítaní. Pán predseda, skončil som. Otvorte, prosím, všeobecnú rozpravu.
Bugár, Béla, podpredseda NR SR (2019-05-13):
Nech sa páči, prezentujme sa a hlasujme. (Hlasovanie.) Prítomných 133, za 123, proti 9 , 1 sa zdržal hlasovania. Návrh sme schválili. Ďalej.
P. Paška, predseda NR SR: (2007-05-11):
Nech sa páči, pán poslanec Halecký.
Laurenčík, Milan, podpredseda NR SR (2020-11-26):
Pán poslanec, reakcia, nech sa páči.
Hus, Igor, poslanec NR SR (2022-03-17):
Dobre, takže pokračujeme. Teraz budeme hlasovať o jednom bode zo spoločnej správy s odporúčaním gestorského výboru schváliť.
Jurinová, Erika, podpredsedníčka NR SR (2013-03-12):
Ďakujem, pán poslanec. Ďalší do rozpravy je prihlásený poslanec pán Alojz Hlina.